**Andreas Heldal-Lund** (født 10. desember 1964 i Oslo, død 2. januar 2024 i Sandnes) var utgiver av nettstedet Operation Clambake, et anti–scientologi-nettsted. Han var på midten av 1990-tallet et profilert medlem av Hedningsamfunnet, blant annet som lokallagsleder i Rogaland.

Skiller mellom scientologi og Scientologikirken
-----------------------------------------------

Operation Clambake logo
Operation Clambake er et nettsted om scientologi og Scientologikirken. Mesteparten av den informasjonen som presenteres av Operation Clambake, er kritisk til Scientologikirken og dens ledelse, selv om de som er uenige gis plass til å komme med sine meninger. Heldal-Lund begynte å kritisere Scientologikirken i 1996, etter at kirken var funnet skyldig i bedrageri i Norge. Han uttalte mange ganger at han ikke motsatte seg at folk praktiserte scientologi som religion, men at han reagerte på lederskapet i det han kalte den «kriminelle og korrupte» Scientologikirken.

Tory Christman
--------------

En profilert kirkekritiker, Tory Christman, sa at Heldal-Lund var grunnen til at hun forlot scientologien etter tredve år. Ifølge Christman hadde hun allerede begynt å komme i tvil vedrørende kirken etter å ha blitt dratt inn et regissert angrep (sporgery) på nyhetsgruppen alt.religion.scientology, men samtaler med Heldal-Lund fikk henne til å forlate bevegelsen.

Kritisert på scientolog-nettsteder
----------------------------------

Heldal-Lund ble omtalt på scientologen Joel Philips' nettsted *Religious Freedom Watch*, der han ble oppført i kategorien «anti-religiøse ekstremister». Ifølge Heldal-Lund kontaktet Joel Philips Heldal-Lunds arbeidsgiver i august 2005, idet han identifiserte seg som utgiver av nettstedet *Religious Freedom Watch*, og kom med uttalelser som at Heldal-Lund er en «copyright-anarkist» som med overlegg overtrådte opphavsrettsregler og påstanden at Operation Clambake «formidler dødstrusler mot medlemmer av Scientologikirken og til og med anbefalinger og konkrete metoder for hvordan de skal tas livet av.»

I 2022 meddelte Heldal-Lund at han var blitt diagnostisert med en hjernesvulst som ikke kunne fjernes kirurgisk. Han døde den 2. januar 2024, i en alder av 59 år.

Referanser
----------

1. ↑   scientologymoneyproject.com, besøkt 3. januar 2024[Hentet fra Wikidata]
2. ↑  «Pressemelding: Hedninger aksjonerer på Preikestolen». Det norske Hedningesamfunn. 10. august 1995. Arkivert fra originalen 28. september 2007. Besøkt 27. februar 2008.
3. ↑  Heldal-Lund, Andreas Kommentarer fra scientologer (nettside aksessert 28. januar 2007)
4. ↑  Andreas Heldal-Lund in Hollywood Arkivert 5. juli 2006 hos Wayback Machine. (nettside aksessert 28. januar 2007)
5. ↑  «Sympathy for the Devil» Los Angeles New Times, 9. september 2001 (nettside aksessert 28. januar 2007)
6. ↑  Operation Clambake presents: Tory Christman (nettside aksessert 28. januar 2007)
7. ↑  «Anti-Religious Extremists : Andreas Heldal-Lund». religiousfreedomwatch.org. Arkivert fra originalen 17. mai 2008. Besøkt 15. april 2008.
8. ↑  Se under «31 August 2005» på *Operation Clambake present: OC News 2005* (lest 15, mars 2008)
9. ↑  Ortega, Tony (26. august 2022). «Andreas Heldal-Lund, who stared down Scientology, now faces his own mortality». *The Underground Bunker*.
10. ↑  Augustine, Jeffrey (2. januar 2024). «Andreas Heldal-Lund, 1964-2024». *The Scientology Money Project*. Besøkt 3. januar 2024.

Eksterne lenker
---------------

* Heldal-Lunds Scientologi-nettsted Operation Clambake
* Heldal-Lunds Personlige nettsted: A Life in the World of Andreas
* Større omtale i *Dagbladet Magasinet* 25. februar 2008
* Video av Heldal-Lund som blir intervjuet av Joel Philips: Andreas Heldal-Lund i Hollywood

|  |  |
| --- | --- |
| Oppslagsverk/autoritetsdata | Prabook
 |